Mezőpeterd Község Önkormányzata Képviselő-testületének 5/2012.(III.28.) önkormányzati rendelete a helyi iparűzési adóról szóló 16/2009.(XII.15.) önkormányzati rendeletének módosításáról

**Mezőpeterd Község Önkormányzata Képviselő-testületének**

**5/2012.(III.28.) önkormányzati rendelete**

**a helyi iparűzési adóról szóló**

**16/2009.(XII.15.) önkormányzati rendeletének módosításáról**

Mezőpeterd Község Önkormányzata Képviselő-testületének a helyi adókról szóló 1990. évi C. tv. (továbbiakban: „Törvény”) 1. § bekezdésében kapott felhatalmazás alapján a helyi közszolgáltatások biztosítására, a részben vagy egészben önkormányzati pénzeszközök felhasználásával megvalósuló infrastrukturális fejlesztések, és a környezetvédelmi feladatok elősegítésére az iparűzési adóról a következő rendeletet alkotja:

Adókötelezettség

1.§  Adóköteles az önkormányzat illetékmentességi területén állandó vagy ideiglenes jelleggel végzett vállalkozási tevékenység (a továbbiakban: iparűzési tevékenység).

Az adó mértéke

2.§ (1) Állandó jelleggel végzett iparűzési tevékenység esetén az adó mértéke az adóalap 2%-

            a.

      (2) Ideiglenes jelleggel végzett iparűzési tevékenység esetén az adó mértéke: a „Törvény”

           37.§ (2) a), b) és c) pontja szerinti tevékenységvégzés után naptári naponként 5.000.-

           Ft.

Adómentesség, adókedvezmény

3.§  A Képviselő-testület a „Törvény” 39/C. § alapján adómentességet, adókedvezményt nem állapít meg.

Az adó megfizetése

4.§ A Képviselő-testület feljogosítja az adóhatóságot arra, hogy a „Törvény” 42.§ (5) bekezdésében meghatározott pénzkezelési szabályok betartásával 5.000.-Ft-ot meg nem haladó összegű helyi adóra (adótartozásra) készpénzbefizetést elfogadjon.

Záró rendelkezések

5.§  Ez a rendelet 2012. április 1-jén lép hatályba. Egyidejűleg a helyi iparűzési adóról szóló 16/2009.(XII.15.) önkormányzati rendelet hatályát veszti.

                         Pap Miklós                                                               Jenei Attila

                        polgármester  sk.                                                       körjegyző sk.